Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
11. decembra 2002
K materiálu č. 8388/2002
K bodu č. 3	
     

S T A N O V I S K O

k návrhu nariadenia vlády Slovenskej republiky, ktorým sa vyhlasujú medzinárodné sankcie zabezpečujúce medzinárodný mier a bezpečnosť    

I
Nariadenie vlády SR, ktorým sa vyhlasujú medzinárodné sankcie zabezpečujúce mier a bezpečnosť predkladá na rokovanie vlády SR minister zahraničných vecí SR.
                                                                 II
 	Predkladaným návrhom nariadenia dochádza k vyhláseniu medzinárodných sankcií vyplývajúcich pre Slovenskú republiku z členstva v Organizácii Spojených národov a z aktu pripojenia sa Slovenskej republiky k spoločným pozíciám Rady Európskej únie.
                                                                               III
Problematika návrhu nariadenia patrí do II. piliera práva Európskej únie – Spoločná zahraničná a bezpečnostná politika. Táto oblasť je upravená v piatej hlave Zmluvy o Európskej únii v amsterdamskom znení – Ustanovenia o spoločnej zahraničnej a bezpečnostnej politike. Problematika návrhu nariadenia sa dotýka najmä čl. 11 až 28 tejto hlavy. Článok 11 Zmluvy o EÚ upravuje záväzok členských štátov Európskej únie zachovávať mier, medzinárodnú bezpečnosť chrániť spoločné hodnoty, základné záujmy, nezávislosť a integritu Únie v súlade s princípmi Charty OSN. V negociačnej pozícii ku kapitole 27 – Spoločná zahraničná a bezpečnostná politika prevzala SR záväzok akceptácie acquis a pripravenosti na jeho implementáciu v plnom rozsahu k referenčnému dátumu vstupu do EÚ 1. januára 2004. 
Okrem rezolúcií Bezpečnostnej rady OSN a spoločných pozícií Rady EÚ je uvedená problematika upravená aj prameňmi sekundárneho práva ES/EÚ a to konkrétne neriadením Komisie č.1883/2002/ES, ktoré obsahuje ten istý zoznam sankcionovaných osôb ako spoločná pozícia Rady EÚ č.2002/831/CFSP. Táto skutočnosť je uvedená v predkladacej správe, odporúčame však ju doplniť aj do doložky zlučiteľnosti.
V predchádzajúcom legislatívnom procese bola akceptovaná väčšina legislatívno-technických pripomienok, okrem pripomienok ktoré sa týkali presného okopírovania príslušného textu rezolúcie (štruktúra prílohy, identifikácia príslušnej osoby).
Z tohto dôvodu SIAP neuplatňuje k návrhu vyhlášky žiadne ďalšie pripomienky .

Bratislava	09.12.2002	
Vypracoval:	Mgr. Silvia Fajtáková
	
Tel.:	57295646

JUDr. Mária Krošlákovágenerálna riaditeľka